**บทที่ 3**

**วิธีการดำเนินการวิจัย**

การวิจัยครั้งนี้เป็นการวิจัยเชิงสำรวจ (Survey Research) เกี่ยวกับอิทธิพลของการรับรู้ภาพลักษณ์ที่ส่งผลต่อคุณภาพการให้บริการของนักศึกษาวิทยาลัยนวัตกรรมและการจัดการ มหาวิทยาลัยราชภัฏสวนสุนันทา ซึ่งได้แบ่งวิธีดำเนินการเป็นขั้นตอนดังนี้

1. ประชากรและกลุ่มตัวอย่าง

2. เครื่องมือที่ใช้ในการวิจัย

3. การเก็บรวบรวมข้อมูล

4. การวิเคราะห์ข้อมูล

**ประชากรและกลุ่มตัวอย่าง**

**ประชากร**

ประชากรในการศึกษา ได้แก่ นักศึกษาของวิทยาลัยนวัตกรรมและการจัดการ มหาวิทยาลัยราชภัฏสวนสุนันทา จำนวนรวมทั้งสิ้น 1,905 คน

**กลุ่มตัวอย่าง**

กลุ่มตัวอย่าง ได้แก่ นักศึกษาของวิทยาลัยนวัตกรรมและการจัดการ มหาวิทยาลัยราชภัฏสวนสุนันทา จำนวน 330 คน ทั้งนี้ผู้วิจัยทำการกำหนดขนาดของตัวอย่างและการสุ่มตัวอย่างดังนี้

การคำนวณหาค่าขนาดตัวอย่าง (SampleSize) ผู้วิจัยได้ทำการกำหนดขนาดกลุ่มตัวอย่างโดยใช้สูตรทาโร ยามาเน่ (Taro Yamane, 1973, p.125 อ้างถึงใน ฤๅเดช เกิดวิชัย, 2550, หน้า 137)ดังนี้



สูตร

เมื่อ n แทน ขนาดของกลุ่มตัวอย่าง

N แทน ขนาดของประชากร

E แทน ความคลาดเคลื่อนของการสุ่มตัวอย่าง โดยกำหนดให้มี ความคลาดเคลื่อน 0.05

1,905

1 + 1,905 (0.05) 2

*n* = = 330 คน

ในการวิจัยครั้งนี้ ผู้วิจัยได้กำหนดขนาดกลุ่มตัวอย่างเป็นจำนวน 330 คน วิธีการสุ่มตัวอย่างแบบบังเอิญ (Accidental Random Sampling)

**เครื่องมือที่ใช้ในการศึกษาวิจัย**

การศึกษาเรื่องอิทธิพลของการรับรู้ภาพลักษณ์ที่ส่งผลต่อคุณภาพการให้บริการของนักศึกษาวิทยาลัยนวัตกรรมและการจัดการ มหาวิทยาลัยราชภัฏสวนสุนันทา โดยใช้แบบสอบถามเป็นเครื่องมือในการเก็บรวบรวมข้อมูล มีวิธีการดำเนินการดังนี้

ประเภทของข้อมูลเป็นข้อมูลเชิงปริมาณลักษณะเป็นแบบสอบถามที่ผู้วิจัยสร้างขึ้นเองโดยผ่านการหาความเชื่อมั่นของแบบสอบถามแล้วประกอบไปด้วย 3 ตอนคือ

**ตอนที่ 1** เป็นแบบสอบถามเกี่ยวกับสถานภาพส่วนบุคคล ได้แก่ เพศ อายุ และระดับที่กำลังศึกษาอยู่ ลักษณะแบบสอบถามเป็นตรวจสอบรายการ (Check List)

**ตอนที่ 2** เป็นแบบสอบถามเกี่ยวกับการรับรู้ภาพลักษณ์วิทยาลัยนวัตกรรมและการจัดการ มหาวิทยาลัยราชภัฏสวนสุนันทา มีลักษณะเป็นแบบวิธีการให้คะแนน(มาตรวัดแบบLikert : Method ofsummeted rating: Likert scale)

**ตอนที่ 3** เป็นแบบสอบถามเกี่ยวกับคุณภาพการให้บริการของวิทยาลัยนวัตกรรมและการจัดการมีลักษณะเป็นแบบวิธีการให้คะแนน(มาตรวัดแบบLikert : Method ofsummeted rating: Likert scale)

ลักษณะแบบสอบถามตอนที่ 2 และ ตอนที่ 3 เป็นชนิดมาตราส่วนประมาณค่า 5 ระดับของลิเคอร์ท (Likert Scale) ซึ่งกำหนดเกณฑ์การให้คะแนนดังนี้

**คะแนน ระดับความคิดเห็น**

5 หมายถึงมีความคิดเห็นในระดับมากที่สุด

4 หมายถึงมีความคิดเห็นในระดับมาก

3 หมายถึงมีความคิดเห็นในระดับปานกลาง

2 หมายถึงมีความคิดเห็นในระดับน้อย

1 หมายถึงมีความคิดเห็นในระดับน้อยที่สุด

ผู้วิจัยกำหนดเกณฑ์ในการแปลความหมายของค่าเฉลี่ยออกเป็น 5 ระดับ ตามแนวคิดของเบสท์ (Best, 1981, p78) ดังต่อไปนี้

**คะแนนเฉลี่ย เกณฑ์การแปลผล**

คะแนนเฉลี่ย 4.50 - 5.00 หมายถึงมีความคิดเห็นในระดับมากที่สุด

คะแนนเฉลี่ย 3.50 - 4.49 หมายถึงมีความคิดเห็นในระดับมาก

คะแนนเฉลี่ย 2.50 - 3.49 หมายถึงมีความคิดเห็นในระดับปานกลาง

คะแนนเฉลี่ย 1.50 – 2.49 หมายถึงมีความคิดเห็นในระดับน้อย

คะแนนเฉลี่ย 1.00 - 1.49 หมายถึงมีความคิดเห็นในระดับน้อยที่สุด

**การตรวจสอบคุณภาพเครื่องมือที่ใช้ในการวิจัย**

ผู้วิจัยนำแบบสอบถามไปทดลองใช้ (Try Out) กับกลุ่มประชากรที่มีลักษณะคล้ายคลึงกับกลุ่มตัวอย่างที่จะศึกษาจานวน 30 ราย คือ หลังจากนั้นนำมาหาค่าความเชื่อมั่นโดยการวิเคราะห์หาค่าสัมประสิทธิ์แอลฟ่า (Alpha–Coefficient) ด้วยวิธีการของครอนบัค (Cronbach) โดยค่าสัมประสิทธิ์แอลฟ่า (α) ที่ได้จะต้องมีค่า 0.7 ขึ้นไป ค่าแอลฟ่าที่ได้แสดงถึง ระดับความคงที่ของแบบสอบถาม โดย จะมีค่าระหว่าง 0 ≤ α ≤ 1 ค่าที่ใกล้เคียง 1 มาก แสดงว่ามีความเชื่อมั่นสูง ทั้งนี้จากผลการคำนวณค่าความเชื่อมั่นของแบบสอบถามฉบับนี้ เท่ากับ .9718

**การเก็บรวบรวมข้อมูล**

ผู้วิจัยได้นำแบบสอบถามไปแจกให้นักศึกษาวิทยาลัยนวัตกรรมและการจัดการ มหาวิทยาลัยราชภัฏสวนสุนันทา จำนวนตัวอย่าง 330คน แล้วนำข้อมูลที่ได้จากแบบสอบถามมาวิเคราะห์และประมวลผลทางสถิติ

**การวิเคราะห์ข้อมูล**

**ขั้นตอนในการวิเคราะห์ข้อมูล**

1. ผู้วิจัยได้นำแบบสอบถามที่ผ่านการตรวจสอบความถูกต้องและครบถ้วนแล้วนำมาลงรหัสเลข (Code) ตามเกณฑ์ของเครื่องมือแต่ละส่วน

2. นำแบบสอบถามที่ลงรหัสแล้วมาบันทึกลงในโปรแกรมสำเร็จรูปทางสถิติ Statistical Package for Social Science (SPSS) เพื่อประมวลผลข้อมูลที่จัดเก็บและคำนวณหาค่าทางสถิติแล้วนำผลที่ได้มาวิเคราะห์ตามวัตถุประสงค์ที่ตั้งไว้โดยนำเสนอผลการศึกษาในรูปแบบตารางการวิเคราะห์และนำผลการศึกษาที่ได้จากการวิเคราะห์มาสรุปผลการวิจัยอภิปรายผลและเขียนข้อเสนอแนะ

**สถิติที่ใช้ในการวิจัย**

สถิติที่ใช้ในการวิเคราะห์ข้อมูล ผู้วิจัยใช้สถิติเชิงพรรณนา และสถิติเชิงอนุมาน ดังนี้

1. สถิติเชิงพรรณนา
   1. 1.1 ค่าร้อยละ( Percentage)สำหรับวิเคราะห์ข้อมูลในแบบสอบถาม ตอนที่ 1 เป็นแบบสอบถามเกี่ยวกับสถานภาพส่วนบุคคล ได้แก่ เพศ อายุ และระดับที่กำลังศึกษาอยู่
   2. 1.2 ค่าคะแนนเฉลี่ย (Arithmetic mean) สำหรับวิเคราะห์ข้อมูล ในแบบสอบถาม

ตอนที่ 2 พฤติกรรมการเข้าใช้บริการห้องสมุด และตอนที่ 3 ปัญหาในการเข้าใช้บริการห้องสมุด

1.3 ค่าความเบี่ยงเบนมาตรฐาน (Standard deviation หรือ SD)สำหรับการวิเคราะห์ข้อมูลในแบบสอบถามตอนที่ 2 การรับรู้ภาพลักษณ์วิทยาลัยนวัตกรรมและการจัดการ และตอนที่ 3 คุณภาพการให้บริการของวิทยาลัยนวัตกรรมและการจัดการ

1. สถิติที่ใช้หาคุณภาพแบบสอบถาม

ค่าความเชื่อมั่น ของแบบสอบถามใช้วิธีค่าสัมประสิทธิ์ อัลฟ่า (ศิริชัย พงษ์วิชัย, 2547, 127 อ้างถึง Cronbach’ Alpha coefficient, L.J Cronbach 1951, 297 – 334)

1. สถิติเชิงอนุมาน ( inferential statistice) ในการทดสอบแบบสมมติฐาน ดังนี้

ทดสอบสมมติฐาน การรับรู้ภาพลักษณ์มีอิทธิพลต่อคุณภาพการให้บริการของบุคลากรวิทยาลัยนวัตกรรมและการจัดการ มหาวิทยาลัยราชภัฏสวนสุนันทา โดยใช้สถิติวิเคราะห์การถดถอย เชิงพหุ (Multiple Regression Analysis)